Halálos baleset Felcsúton, kamion alá szorult egy autó
Az autó valósággal bepréselõdött a téglát szállító kamion pótkocsija alá, egyik utasa meghalt, ketten életveszélyesen megsérültek.
Halálos baleset történt hétfõn délután Felcsút határában: egy személyautó kamionnak ütközött a 811-es és a 8126-os számú út keresztezõdésében, majd – eddig ismeretlen körülmények között – a téglát szállító nyerges vontató pótkocsija alá szorult.

Leemelték róluk a kamiont

A személyautó egyik utasa, egy férfi a helyszínen életét vesztette, nõi és férfi utastársai pedig életveszélyesen megsérültek a karambolban.

Mivel a kocsi a kamion alá préselõdött, a tûzoltók csak emelõ segítségével tudták kimenteni õket, majd átadták a sérülteket a mentõknek.

A helyszíni szemle és mûszaki mentés teljes útlezárás mellett folyik.

A rendõrök a forgalmat Száron keresztül az 1-es számú fõútra terelik, a Vértesacsa irányából érkezõknek pedig Alcsútdoboz felé érdemes kerülniük.
Felcsút Fejér megye ütközés kamion